CELEX: 32006R0909
Language: fi
Date: 2006-06-20 00:00:00
Title: Komission asetus (EY) N:o 909/2006, annettu  20 päivänä kesäkuuta 2006 , maatalouden taloustileistä yhteisössä annetun Euroopan parlamentin ja neuvoston asetuksen (EY) N:o 138/2004 liitteiden I ja II muuttamisesta   (ETA:n kannalta merkityksellinen teksti)

21.6.2006   
            
            
               FI
            
            
               Euroopan unionin virallinen lehti
            
            
               L 168/14
            
         KOMISSION ASETUS (EY) N:o 909/2006,
   annettu 20 päivänä kesäkuuta 2006,
   maatalouden taloustileistä yhteisössä annetun Euroopan parlamentin ja neuvoston asetuksen (EY) N:o 138/2004 liitteiden I ja II muuttamisesta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maatalouden taloustileistä yhteisössä 5 päivänä joulukuuta 2003 annetun Euroopan parlamentin ja neuvoston asetuksen (EY) N:o 138/2004 (1) ja erityisesti sen 2 artiklan 2 kohdan,
   sekä katsoo seuraavaa:
   
               (1)
            
            
               Maatalouden taloustileistä yhteisössä annetun asetuksen (EY) N:o 138/2004 liitteessä I ja II vahvistetaan maatalouden taloustilejä yhteisössä (EAA) koskevat menetelmät ja tietojen toimittamista koskeva ohjelma. Euroopan kansantalouden tilinpito- ja aluetilinpitojärjestelmään (EKT 1995) tehtyjen, välillisten rahoituspalvelujen (FISIM) kirjaamiseen liittyvien muutosten vuoksi maatalouden taloustilejä yhteisössä koskevat menetelmät olisi saatettava ajan tasalle, jotta ne olisivat kansantalouden tilinpidon keskeisen lainsäädäntökehyksen EKT:n kanssa yhdenmukaiset.
            
         
               (2)
            
            
               Sen vuoksi asetus (EY) N:o 138/2004 olisi muutettava vastaavasti.
            
         
               (3)
            
            
               Tässä asetuksessa säädetyt toimenpiteet ovat neuvoston päätöksellä 72/279/ETY (2) perustetun pysyvän maataloustilastokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 138/2004 liite I tämän asetuksen liitteen I mukaisesti.
   2 artikla
   Muutetaan asetuksen (EY) N:o 138/2004 liite II tämän asetuksen liitteen II mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä kesäkuuta 2006.
      
         
            Komission puolesta
         
         Joaquín ALMUNIA
         
            Komission jäsen
         
      
   
   
      (1)  EUVL L 33, 5.2.2004, s. 1. Asetus sellaisena kuin se on viimeksi muutettuna komission asetuksella (EY) N:o 306/2005 (EUVL L 52, 25.2.2005, s. 9).
   
      (2)  EYVL L 179, 7.8.1972, s. 1.
   
      LIITE I
      Muutetaan asetuksen (EY) N:o 138/2004 liite I seuraavasti:
      
                  1)
               
               
                  Poistetaan 2.096 kohta.
               
            
                  2)
               
               
                  Lisätään 2.107 kohdan jälkeen seuraava kohta:
                  ”j)   Välilliset rahoituspalvelut (FISIM)
                  
                           
                              2.107.1
                           
                           
                              EKT 1995:n mukaisesti maataloustoimialan käyttämät välilliset rahoituspalvelut olisi kirjattava maataloustoimialan välituotekäyttöön (ks. EKT 1995, liite I);”.
                           
                        
            
                  3)
               
               
                  Korvataan 2.108 kohdan otsikko seuraavasti:
                  ”k)   Muut tavarat ja palvelut”.
               
            
                  4)
               
               
                  Korvataan 2.108 kohdan i alakohta seuraavasti:
                  
                              ”i)
                           
                           
                              Laskutetut pankkien palvelumaksut (lukuun ottamatta pankkilainojen korkoja).”.
                           
                        
            
                  5)
               
               
                  Korvataan 3.079 kohta seuraavasti:
                  
                              ”3.079
                           
                           
                              Koska rahoituksen välittäjien tuottamien palveluiden arvo kohdentuu eri asiakkaille, rahoituksen välittäjien maksamia tai saamia todellisia korkoja on tarpeen oikaista sellaisten korkokateosuuksien poistamiseksi, jotka vastaavat rahoituksen välittäjien laskennallista palvelumaksua. Näiden palvelumaksujen arvioitu arvo on vähennettävä lainanottajien rahoituksen välittäjille maksamista korkomääristä ja lisättävä tallettajien saamaan korkomäärään. Kustannuksia ei käsitellä koronmaksuina, vaan maksuina rahoituksen välittäjien asiakkailleen tuottamista palveluista (ks. 2.107.1 ja 2.108 i); EKT 1995, lisäys I, 4.51).”.
                           
                        
            
   
      LIITE II
      Asetuksen (EY) N:o 138/2004 liitteessä II oleva 19.10 kohta ”Muut tavarat ja palvelut” korvataan kahdella nimikkeellä seuraavasti:
      
         
                     Nimike
                  
                  
                     Muuttujien luettelo
                  
                  
                     Vertailuvuotta n koskevien tietojen toimittaminen
                  
               
                     Marraskuu
                     vuosi n
                     (arviot)
                  
                  
                     Tammikuu
                     vuosi n + 1
                     (arviot)
                  
                  
                     Syyskuu
                     vuosi n + 1
                  
               
                     ”19.10
                  
                  
                     Välilliset rahoituspalvelut (FISIM)
                  
                  
                     X
                  
                  
                     X
                  
                  
                     X
                  
               
                     19.11
                  
                  
                     Muut tavarat ja palvelut
                  
                  
                     X
                  
                  
                     X
                  
                  
                     X”